text: 139 mand og 80 pumper kæmper mod vandet
  27 december 2015 kl. 10.26
  Beredskabsstyrelsen har 139 mand, 50 køretøjer og 80 store pumper indsat i kampen mod vandmasserne i specielt Sønderjylland.
  - Allerede lørdag eftermiddag blev de første sendt ud fra Haderslev, fortæller Lars Høg Skou fra Beredskabsstyrelsen til TV SYD. Senere kom også udstyr fra Herning i brug.
  I løbet af aften- og nattetimerne er udstyr fra Hedehusene og Næstved sendt  til specielt Sydjylland .
  - Vi har opstillet containere fra Midtjylland på Sydals og I Aabenraa. Og vi har hentet en container fra centret på Bornholm til Næstved, så vi også kan klare oversvømmelser på Sjælland.
  Foruden Als har Beredskabsstyrelsen været i gang i Hejsager, hvor et større område er oversvømmet.
  
  